ຫົວ​ໜ້າ ​ກໍ່​ລັດຖະປະຫານ ໃນມາລີ ​ຖືກ​ຟ້ອງ ​ໃນ​ຂໍ້​ຫາ​ ຄາດ​ຕະກຳ
ອະທິ​ໄອ​ຍະ​ການ​ຂອງ​ມາລີ ທ່ານ Daniel Tessouge ​ໃຫ້ການ​ຢືນຢັນ​ ຕໍ່​ວີ​ໂອ​ເອວ່າ​ ນາຍພົນ Sanogo ​ໄດ້​ຖືກ​ຟ້ອງ​ ໃນ​ຂໍ້​ຫາ​ຄາດ​ຕະກຳ ແລະ​ລອບ​ສັງຫານ.
ບັນດາເຈົ້າໜ້າທີ່ຂອງ Mali ໄດ້ຈັບກຸມນາຍພົນ Amadou Sanogo ຫົວໜ້າຂອງການກໍ່ລັດຖະປະຫານ ໃນປີກາຍນີ້ ແລະກ່າວຫາທ່ານວ່າ ເປັນຄາດຕະກອນ ທ່ານ Mohamed Coulibaly ຜູ້ອໍານວຍການຝ່າຍສື່ສານ ຂອງນາຍພົນ Sanogo ໄດ້ບອກກັບ VOA ພະແນກພາສາ ຝຣັ່ງໄປຍັງອາຟຣິກາວ່າ ກຳລັງຮັກສາຄວາມສະຫງົບໄດ້ ຈັບທ່ານ Sanogo ທີ່ເຮືອນຂອງທ່ານ ໃນນະຄອນ Bamako ໃນວັນພຸດວານນີ້ ແລະ ໄດ້ນຳທ່ານໄປປະກົດຕົວ ຕໍ່ໜ້າຜູ້ພິພາກສາ ທີ່ໄດ້ອອກຄຳສັ່ງ ໝາຍຮຽກຂອງສານ ແຕ່ກໍ ຖືກປະຕິເສດຕະຫຼອດມາ ອະທິໄອຍະການຂອງມາລີ ທ່ານ Daniel Tessouge ໃຫ້ການຢືນຢັນຕໍ່ວີໂອເອວ່າ ນາຍພົນ Sanogo ໄດ້ຖືກຟ້ອງໃນຂໍ້ຫາຄາດຕະກຳແລະລອບສັງຫານ ທ່ານເວົ້າວ່າ ຂໍ້ຫາເຫຼົ່ານີ້ແມ່ນພົວພັນກັບການຄາດຕະກຳທະຫານໝວກຫແດງໃນເດືອນ ເມສາ ປີ 2012 ໃນລະຫວ່າງທີ່ມີການກໍ່ການຕໍ່ຕ້ານລັດຖະປະຫານຂຶ້ນ ແລະການປາບ ປາມການ ກໍ່ກະບົດທີ່ຄ້າຍ Kati ໃນເດືອນກັນຍາ ທ່ານ Tessouge ເວົ້າວ່າ ນາຍພົນ Sanogo ຍັງຖືກຄວບຄຸມຕົວໄວ້ຢູ່ໃນເວລານີ້